|  |  |  |
| --- | --- | --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆՂԵԿԱՎԱՐ** | Untitled-1 | **ИНСПЕКЦИОННЫЙ ОРГАН ПО БЕЗОПАСНОСТИ ПИЩЕВЫХ ПРОДУКТОВ РЕСПУБЛИКИ АРМЕНИЯ****РУКОВОДИТЕЛЬ** |

**Հ Ր Ա Մ Ա Ն**

12 հունվարի 2023 թվականի N 31-Ա

**ԵԳԻՊՏՈՍԻ ԱՐԱԲԱԿԱՆ ՀԱՆՐԱՊԵՏՈՒԹՅՈՒՆԻՑ ԱՆԱՍՆԱԲՈՒԺԱԿԱՆ ՀՍԿՈՂՈՒԹՅԱՆ ԲԵՌՆԵՐԻ ՆԵՐՄՈՒԾՈՒՄԸ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ԱՐԳԵԼԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅԱՆ ՆԱԽԱՐԱՐՈՒՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՊԵՏԱԿԱՆ ԾԱՌԱՅՈՒԹՅԱՆ ՊԵՏԻ՝ 2012 ԹՎԱԿԱՆԻ ՀՈՒՆԻՍԻ 8-Ի N 88-Ա ՀՐԱՄԱՆՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

 Ղեկավարվելով Եվրասիական տնտեսական միության մասին պայմանագրի 56-րդ հոդվածի 4-րդ մասով, Նորմատիվ իրավական ակտերի մասին օրենքի 37-րդ հոդվածի 1-ին մասով, Հայաստանի Հանրապետության վարչապետի 2019 թվականի դեկտեմբերի 19-ի N 1940-Լ որոշման հավելվածի 19-րդ կետի 7-րդ ենթակետով, հիմք ընդունելով Եգիպտոսի Արաբական Հանրապետությունում դաբաղ հիվանդության SAT 2 շճատեսակի հաստատման և լայն տարածվածության մասին Կենդանիների առողջության համաշխարհային կազմակերպության (OIE) հաղորդագրությունը, անասնաբուժության վարչության պետի պարտականությունները կատարող Արթուր Մելիքյանի` 2022 թվականի դեկտեմբերի 28-ի թիվ Ն/13276-2022 զեկուցագիրը, ինչպես նաև դաբաղ հիվանդության մուտքը Հայաստանի Հանրապետություն կանխելու նպատակով ՝

***Հ Ր Ա Մ Ա Յ ՈՒ Մ ԵՄ՝***

1․ Հայաստանի Հանրապետության սննդամթերքի անվտանգության տեսչական մարմնի անասնաբուժության վարչության, սահմանային հսկիչ կետերի համակարգման բաժնի և սահմանային հսկիչ կետերի պետերին՝ 2023 թվականի հունվարի 13-ից չթույլատրել Եգիպտոսի Արաբական Հանրապետությունից խոշոր և մանր եղջերավոր կենդանիների, խոզերի, հյուսիսային եղջերուների, դաբաղի նկատմամբ ընկալունակ վայրի կենդանիների, ուղտերի և ուղտազգիների այլ ներկայացուցիչների (լամաներ, ալպականեր, վիգոններ), բոլոր տեսակի գազանանոցային և կրկեսային կենդանիների, արտադրող ցուլերի, վարազների, խոյերի, նոխազների սերմնահեղուկի, խոշոր եղջերավոր կենդանիների և խոզերի սաղմերի, խոշոր և մանր եղջերավոր կենդանիներից ստացված կաթի և կաթնամթերքի, դաբաղի նկատմամբ ընկալունակ կենդանիների սպանդից ստացված մսի, մսամթերքի և հումքի, կաշվե, աղիքային հումքի, խոզաստևի, որսորդական հաղթանշանների, կենդանական ծագման բաղադրիչներ պարունակող կերերի և կերային հավելումների (որոնք ստացվել են դաբաղի նկատմամբ ընկալունակ կենդանիներից և կիրառվելու են դաբաղի նկատմամբ ընկալունակ կենդանիների կերակրման նպատակով) ներմուծումը:

2․ Ուժը կորցրած ճանաչել Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայության պետի՝ 2012 թվականի հունիսի 8-ի Եգիպտոսի Արաբական Հանրապետությունից անասնաբուժական, բուսասանիտարական հսկողության բեռների և սննդամթերքի ներմուծումը Հայաստանի Հանրապետություն արգելելու մասին N 88-Ա հրամանը։

 **Գ.ԱՎԵՏԻՍՅԱՆ**

2023թ. հունվարի 12

 Երևան